รัฐบาลไทย-ข่าวทำเนียบรัฐบาล-ผู้ว่าฯ ชุมพร เผย “กวาดบ้าน ควบคู่กวาดล้าง” ตรวจปัสสาวะ รปภ. และพนักงานเปล โรงพยาบาลชุมพรเขตอุดมศักดิ์ พบสารเสพติด 2 ราย เน้นย้ำ เดินหน้าขับเคลื่อนนโยบายเร่งด่วน และเฝ้าระวังฯ
วันเสาร์ที่ 17 กุมภาพันธ์ 2567
17/02/2567
ผู้ว่าฯ ชุมพร เผย “กวาดบ้าน ควบคู่กวาดล้าง” ตรวจปัสสาวะ รปภ. และพนักงานเปล โรงพยาบาลชุมพรเขตอุดมศักดิ์ พบสารเสพติด 2 ราย เน้นย้ํา เดินหน้าขับเคลื่อนนโยบายเร่งด่วน และเฝ้าระวังฯ
ผู้ว่าฯ ชุมพร เผย “กวาดบ้าน ควบคู่กวาดล้าง” ตรวจปัสสาวะ รปภ. และพนักงานเปล โรงพยาบาลชุมพรเขตอุดมศักดิ์ พบสารเสพติด 2 ราย เน้นย้ํา เดินหน้าขับเคลื่อนนโยบายเร่งด่วน และเฝ้าระวังปราบปรามยาเสพติดอย่างต่อเนื่อง
เมื่อวันที่ 16 ก.พ. 67 นายวิสาห์ พูลศิริรัตน์ ผู้ว่าราชการจังหวัดชุมพร เปิดเผยว่า กระทรวงมหาดไทย ภายใต้การนําของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย และนายสุทธิพงษ์ จุลเจริญ ปลัดกระทรวงมหาดไทย ได้มีนโยบายยกระดับความเข้มข้นในการจัดระเบียบสังคม ปราบปรามผู้มีอิทธิพล ผู้ลักลอบครอบครองอาวุธปืน ผู้มีส่วนเกี่ยวข้องกับยาเสพติด รวมถึงสิ่งผิดกฎหมายทุกประเภท เพื่อรักษาความสงบเรียบร้อยของสังคม ประชาชนมีความมั่นคงปลอดภัย
นายวิสาห์ พูลศิริรัตน์ ผู้ว่าราชการจังหวัดชุมพร กล่าวว่า จังหวัดชุมพรเดินหน้าขับเคลื่อนดําเนินการตามแนวทางของกระทรวงมหาดไทย ในการยกระดับความเข้มข้นทําสงครามยาเสพติด ในระยะเร่งด่วน 3 เดือน เพื่อเป็นการสร้างการรับรู้และตื่นตัวเกี่ยวกับนโยบายด้านยาเสพติดของรัฐบาล ซึ่งกําหนดเป็นวาระแห่งชาติ ภายใต้กรอบแนวคิด "เปิดปฏิบัติการตัดวงจรยาเสพติดอย่างเข้มข้นและเด็ดขาดทั้งแผ่นดิน" และ "เปิดปฏิบัติการเชิงรุก ปลุกพลังหยุดยั้งยาเสพติด" โดยจะต้องเริ่มจากปัดกวาดบ้านตัวเองให้สะอาดก่อน ตามนโยบาย “กวาดบ้าน ควบคู่กวาดล้าง” หมายความว่า ก่อนที่จะดําเนินการปราบปราบยาเสพติด เจ้าหน้าที่ของรัฐจะต้องเป็นผู้บริสุทธิ์ และต้องไม่เกี่ยวข้องกับยาเสพติดทุกกรณีก่อน เพื่อสร้างความเชื่อมั่นให้กับพี่น้องประชาชน และแสดงให้เห็นถึงความมุ่งมั่นตั้งใจของกระทรวงมหาดไทยในการป้องกันและปราบปรามยาเสพติดอย่างจริงจัง ภายใต้เจตนารมณ์การประกาศสงครามกับยาเสพติดทุกรูปแบบ
นายวิสาห์ พูลศิริรัตน์ ผู้ว่าราชการจังหวัดชุมพร กล่าวเพิ่มเติมว่า ภายใต้การอํานวยการของศูนย์อํานวยการป้องกันและปราบปรามยาเสพติดจังหวัดชุมพร (ศอ.ปส.จ.ชุมพร) นายธนนท์ พรรพีภาส รองผู้ว่าราชการจังหวัดชุมพร/รอง ผอ.ศอ.ปส.จ.ชุมพร และปลัดจังหวัดชุมพร/เลขานุการ ศอ.ปส.จ.ชุมพร ได้มีข้อสั่งการให้ นายสุทธิภัทร วัฒนพงศ์ไพบูลย์ ป้องกันจังหวัดชุมพร/หัวหน้าสํานักงาน ศอ.ปส.จ.ชพ. พร้อมด้วยรองหัวหน้าสํานักงาน ศอ.ปส.จ.ชพ. ผู้บังคับกองร้อยอาสารักษาดินแดนจังหวัดชุมพรที่ 1 เจ้าหน้าที่ศูนย์อํานวยการป้องกันและปราบปรามยาเสพติดจังหวัดชุมพร ร่วมกับเจ้าหน้าที่สาธารณสุขจังหวัดชุมพร กองอํานวยการรักษาความมั่นคงภายในจังหวัดชุมพร ชป.ปส.ภ.จว.ชุมพร สถานีตํารวจภูธรเมืองชุมพร สํานักงานป้องกันและปราบปรามยาเสพติด ภาค 8 และสมาชิกอาสารักษาดินแดนจังหวัดชุมพรที่ 1 ได้เข้าตรวจสารเสพติดเจ้าหน้าที่ภายในโรงพยาบาลชุมพรเขตอุดมศักดิ์ อําเภอเมืองชุมพร โดยได้รับความร่วมมือในการตรวจสารเสพติดจากพนักงานเปล และพนักงาน รปภ. จํานวน 47 ราย พบสารเสพติด จํานวน 2 ราย และได้นัดหมายผู้ป่วยยาเสพติด ทั้ง 2 ราย เข้ารับการบําบัดรักษา และฟื้นฟู ณ โรงพยาบาลชุมพรเขตอุดมศักดิ์ ต่อไป
“จังหวัดชุมพรให้ความสําคัญกับนโยบายการทําสงครามกับยาเสพติด โดยเริ่มจากการกวาดบ้านตัวเองให้สะอาด ทําการ Re X-Ray ในพื้นที่ เพื่อนําตัวผู้กระทําความผิดเเละผู้ที่มีส่วนเกี่ยวข้องตลอดทั้งขบวนการมาดําเนินคดีตามกฎหมาย นอกจากนี้ในส่วนของการใช้กลไกทางสังคม การบําบัดรักษาผู้ป่วยยาเสพติด หรือผู้ป่วยจิตเวช ยังคงต้องอาศัยการสร้างการรับรู้ให้เเก่พี่น้องประชาชนเเละคนในชุมชนอย่างต่อเนื่อง เพื่อเป็นการให้โอกาสผู้ป่วยยาเสพติดที่ผ่านการบําบัดรักษา และการฟื้นฟู ได้มีโอกาสได้กลับมาใช้ชีวิตโดยไม่พึ่งยาเสพติด ซึ่งกําลังใจเป็นเรื่องที่สําคัญที่จะทําให้คนเหล่านี้กลับตัวกลับใจเป็นคนดีของสังคมได้อย่างยั่งยืน และเป็นส่วนสําคัญของชุมชนที่จะช่วยสร้างภูมิคุ้มกันให้เเก่เด็ก เยาวชน รวมถึงผู้ที่มีความเสี่ยงในพื้นที่ ทั้งนี้ หากพบเบาะเเสที่เกี่ยวข้องกับยาเสพติด หรือต้องการเเจ้งนําตัวผู้ป่วยยาเสพติดเข้ารับการบําบัดรักษาด้วยความสมัครใจ สามารถติดต่อได้ที่ศูนย์ดํารงธรรมจังหวัด ศูนย์ดํารงธรรมอําเภอ หรือโทรสายด่วน 1567 ตลอด 24 ชั่วโมง" นายวิสาห์ พูลศิริรัตน์ ผู้ว่าราชการจังหวัดชุมพร กล่าวย้ํา
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข
#SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood